26 ISIGIDIMI SAMAXOSA, APRIL 2, 1888.

Isizungu somfo.—Wabila, wabila sisitukutezi nokoyika wada wapants’ukuti qau lo untonga, wasel’encedakala yilamfanta yenziwe yila ncwadi, kuba ngayo wafumana umoya wokupefumla, naxa *isefu* leyo ib’iselitandelwe yonke yinamba leyo.

Ukuyanya amahlanza.—Kute pakati kobusuku, (xa kaloku ngekuba udiniwe, uyozela nokozela ukuba akalilo ikonxwa, wafumane wacola esa sitshetshe besiwe pantsi; sati kuba zezi zokusika nentsiba, saye silubengu ukuba bukali, wasiti hlasi, wayanya amahlanza ngale mfanta, kanti uya- yosela. Ute kuba kanti izintlu ezi uyaziqumla, sezicakatise ngamatambo omqolo. Uve ijubalaza, kwavakala kuroleka zonke izintlu, ziba ngxengengxenge, yaye seyilijaja ukopa. Ijubalaze yajubalaza yade yesuka yonke *esefini* paya yaya kubukuqeka emtyini paya wendlu.

Ukupuma kwake.—Kutiwa ute ukupuma kwake wenza oluhlaza umtsi, waya kumisa ngapaya kwezintlu zo Sodumangashe, wati kuba naye esezintlungwini wafumane waqwaqula ngamehlo nje kodwa, noko wayesalenyeza ulwimi. Ute akufika pandle wanaba ukuya emzini wamapolisa, wayakufika ekabalekile kudinwa nalipika, kwake kwe nqi nokuteta ukuyixela kakuhle lembali yale nyoka. Ude emzuzwini wayixela yonke le nto, yasuka inxenye yamapolisa yankwantya kukoyika, inxenye yayisiba ungenwe lugezo, akayinanza kanye lo nteto. Kodwa amadoda amatandatu avuma ukubamba exobile ukuya kuyikangela lo nto.

Ukufika kwabo.—Bafike isenza lomisimboti ngezintlu yaye ngasentloko isafuna umntu, kuba yayisalenyeza ulwimi, namehlo isawate puhlu kunene ngomsindo. Bafike bayombelela ugale mipana mifutshane, bayidwabela pantsi yade yafa. Kwaba njalo ukusinda kwalo ndoda yase Amerika kobo bubanjwa. Kanti le nyoka ite kuba ilambi- le, yati yakuqonda ukuba uko umnyinyiva engapuma ngawo kule bokisi la ndawo yayiqekekile empundwini yasel’ ipuma.

Ukundwetyelwa kwazo.—Kutiwa ke ukususela kwelo xesha sekusiti kwakufika ibokisi ezivela kwelozwe lase Indiya ziti zakufika zikangelwe kunene, zibekwe apo ku- nqabileyo ukuze kuti nokuba kutenina, ingabuye ihle into enje ngale yake yehlela lo mfana waye ngu Nobala.

Umntu omilomo mibini.—Ati amapepa kuko umfo omilomo mibini e New York, omnye esendaweni yawo, lowo utya ngawo. Omnye upantsi kwesilevu, lowo awunamse- benzi mkulu. Lomfo uti ngaxanye ati esitya ngomnye abe etshaya isaga ngomnye, enze nezinye izinto zokuhlekisa ibubu esukuba limngqongile libonela lomafongqo.

Isimbo Sokuteta Kwake.—Kutiwa ute xa atetayo atete ngongentla, awuvingce ngeminwe lo ungapantsi. Igama lake ngu Otto Telpefer umfo oku ngatadekiyo ukumkangela futi, umfo ozwi lingaqelekiyo kuba lisuke lisuko linge lelesilo, aliyelele kuba lelomntu.

Isityebi Sengqiba.—Ati amapepa kuko indoda eb’ili- nq'iba ede yafa injalo kanti ishiya amawaka amahlanu eponti £5,000, (azi laliyigcina pina) kwati ekubenini beku- yr ngati alalamani namntu oko belisapilile, yeka! ukuvela kwezalamane, nezingabantu abazityebi zakuva ukuba lishi- ye imali engako. Besekuvele abantwana abahlanu, naba- nye abamashumi mabini anesibini babesatapuluka ke.

Ukubeta Kombane.—Le nto ingumbane (litsho ipepa lakwa Komani) yinto edla ngokuti nokuba ibete inkomo nokuba ibete umntu idle ngoku shiya impawu ezifana nesandla somntu. Inxenye lonto iti makube sukuba umbane ushiya umfanekiso wamagqabi emiti kantike noko akunjalo. Eyona nto kuyiyo yile yokuba umbane ubeta ngesandla somlilo, ushiye impawu zeminwe entweni eyi nkomo nokuba ngumntu.

Isixaki.—Liti ipepa lase Rini *(Journal)* kuke kwako isixaki esike senzeka enkundleni yamatyala akona. Kute ngamhla utile, kwakuza kusanyanishwa ndoda apa igama lingu Stephen. Plaatjes ngokusuke inqwelo yayo ingabi namkokeli. Kute ke xa kubizwa elo gama, suke kwekwapu umfo apa ontsundu, wasabela ezenza lowo wabefuneka ohlwayiwe. Kube yinkohla ukuba kuya kutiwa nina ukohlwaywa mntu wumbi ongenguye u Stephen lowo, kwase kutiwa mahambe.

Ukubanjwa Kwake.—Ute umfomkulu esahamba ngo- konwaba ebeta imilozana yake weva selesitiwa xamfu lidindala, limsa kwase ofisini. Yini kaloku wenzeni lo mntu? Kufumaneke kuqala umkondo ka Plaatjes kwa ngaye lomfo, kwakona, ukuba lo mfo unobunq'ina bokuba u Plaatjes lowo unompu nenxawa kuba wayeko kanti naye lo mhla wabonwa u Plaatjes epete ezo nto kwifama ka Mr. Coldridge. Kwati kwakutiwa make ahlale pantsi ake alinde ukupela kwe tyala, wafane waya kuti kene pantsi selipelile la mincili yase sitilatweni.

Obetwe Zintombi—Liti kwakona ipepa eliyi *Journal,* ke kwalulekwa ndodana itile kanobom zintombi zimbini zizalana. Kuvakala ukuba lo mfana unenteto ezitile awayeziteta ngezi ntombazana, inteto ezazinge ntle, zaza ke zaqumba ngenxa yalonto. Kute ke ngo mnye umhla isahamba lo ndodana, izakudlula kufupi nendlu yakokwazo, zayibiza ngobubele, yade yeza kungena. Ite yakuba ziyipe indawo, isel’isikenkete ukuhleka, ayivanga ngani. Suke yaba lixabu-xabu ngezabokwe, kwati kuba zisuke zatshixa nengcango, wafane wakohlwa umfana, zamloyisha kunene, wada wavakala egwintsela.

Obulel’ingwe ngembokotwe.—Liti kwa elo pepa ite ndo-
da itile igama lingu Mr. Gert van der Walt, indoda esel’inkulu, ilanda ibokwe imkenengwe, ihamba nezinja zakowayo yegaga pezu kwayo zayingungela izinja zakwayo. Kwabonakala ukuba ingwe inxamele ukuqaula ezinjeni, ifuna yena kanye, waye kunjalo nje enge nabukali abupeteyo. Ute kwakuba njalo (kuba akuseko nokuti shenxe oku) wasel’ecola imbokotwe, eyixuluba ngazo, kwada exesheni wayapula umlenze zamncedisa ngakumbi izinja zayaneka, wankala wankala yade yafa, intw’enkulu yenkunzi yenalana.

Uninalume Nomtshana.—Kuke kwamangalelana ummntu nomtshana wake benga Besutu. Ubete umtshana wanxiba izihlangu noninalume ngegunya lobutshana eliya lidala, suke uninalume wasel’enaba ukuya ematyaleni esiti malibanjwe isela. Kufikiwe ematyaleni, umtshana ukuvumile ukuzitabata izihlangu ngapandle komninizo, wati ke kodwa bendingazibi, bendinxiba ngobutshana mna. Amatyala ate akuyibekisa le mpendulo ku ninalume womntu wasuke walilangatye umsindo, wavakala esiti—“ *ki* *molato ki batla e tsoeroe 'na ”* ‘oko kukuti,—Unetyala, mna ndifuna ukuba abanjwe. Wagwetywa umtshana wanikwa intsuku, ezi 14 entolongweni. [Lumkani batshana, namhla kuna-
mhla. Ed. *Sigidimi]*

Ababulewe likepu—Ati amapepa kuke kwawa ikepu e New York, elibulele abantu abaninzi kunene. Kutiwa kufunyenwe izidumbu ezingapezu kwa 200, ezo zidumbu zimbiwe emazibukweni abezele ngumkence.

Indwendwe ezibalulekileyo.—Kuke kwafika e Love­dale apa u Captain Sprigg umninawe ka Sir G. Sprigg, indoda emoya upolileyo ngakubantu abantsundu, umfo obekiweyo ngabamhlope nabantsundu (abamaziyo) nasemsebenzini awupeteyo wokupata amapolisa.

Umanyano nge Mfundo.—Lixapetshu e Dikeni ukulu- ngiselela intlanganiso ye Native Educational Association eza kungena namhla e Lovedale. Abapati be Institution bayitakazelele ngomoya omhle ukuyamkela, nokuncedisa ukulungiselela amalungu, wabe nomzi wesikolo unamagugu okunga indwendwe zawo zingonwaba. Yanga intlanganiso yo Manyano inganentsikelelo.

AMABAL’ ENGWE.

Nonyaka nje imvula siyipiwe ngexesha kanye elilungiselwe ukuputuma bonke abebengalimanga ngenxa yokubalela kwe langa nabatshitshelwe bebelimile kwangenxa yalo. Ukutsho kukuvakalisa kuwo wonke umzi ukuba akuko cam linje ngokuhlwayela inqolowa ngayo le nyanga ingu April imiyo, ukuze igqibelele ukuxanda, ide irole nomcintela ukutwala,

\*\*\*

Baninzi abantu bakowetu nabasezikolweni abangafumani kakuhle emasimini abo, inxenye bade bawalahle bewagxeka besiti yimihlaba ekohlakeleyo eputileyo, kanti ityala likwa kubo. Ungafika inkoliso yemihlaba isenziwa indama nje kodwa, kwase kugeleshweni, kanti ke umntu wohlwayela kwelo dobo linemiqela nje kodwa, alindele isivuno esipilileyo Abanye balima untwentwe olu lupezulu lodwa le minyaka,